- 6. Cada orde de pagamento non pode exceder do importe de 3.000 €,. Se o importe é inferior a 500 € o pagamento poderase facer mediante a entrega material dos fondos ao perceptor. Para importes superiores entregarase un cheque nominativo a favor do perceptor.
- 7. O perceptor do pagamento a xustificar deberá render contas das cantidades gastadas, no prazo de tres meses, en todo caso antes do 31 de decembro do correspondente exercicio, perante a Intervención municipal, mediante facturas orixinais nas que conste o "recibín" do provedor e o "conforme" da Alcaldía. A conta, cos documentos xustificativos e o informe da Intervención, someteranse ao órgano competente para a súa aprobación. Cando non se xustifique a totalidade dos fondos recibidos procederase ao reintegro dos percibidos en exceso, achegando á conta xustificante do ingreso efectuado.
- 8. O rexistro contable dos pagamentos aos acredores finais efectuarase con ocasión da presentación dos xustificantes de ditos pagamentos na oficina contable.
- 9. A custodia dos fondos será responsabilidade dos perceptores.
- 10. A Tesourería levará un libro de rexistro das ordes de pagamento expedidas co carácter de a xustificar, co nome do perceptor, a cantidade pagada e a data máxima para xustificación, debendo comunicarlle á Intervención o vencemento do devandito prazo co fin de que se requira ao perceptor para que proceda á inmediata xustificación. Transcorrido o prazo sen xustificación incoarase o correspondente procedemento administrativo de reintegro por alcance nos fondos públicos.
- 11. Non se poderá expedir unha nova orde de pagamento a xustificar a favor dun perceptor que teña fondos sen xustificar dunha orde anterior polo mesmo concepto.

### Base 24ª.- Anticipos de caixa fixa

- 1. Terán a consideración de anticipos de caixa fixa as provisións de fondos de carácter non orzamentario e permanente que se fagan a un habilitado para a atención inmediata e posterior aplicación ao orzamento do ano en que se realicen, dos gastos correntes periódicos e repetitivos.

- 2. Co anticipo de caixa fixa o habilitado poderá atender os gastos imputables ao capítulo 2 do estado de gastos, e no seu caso, artigo 48, da clasificación económica do Estado degastos.

Cód. 27 de 13 Página | Gestiona esPublico Verificación: plataforma | 5CESCH4S5M4GL47S4KTD7GGT3 la desde electrónicamente firmado Validación: Documento Cód. 27 de 13 Página | Gestiona esPublico Verificación: plataforma | 5CESCH4S5M4GL47S4KTD7GGT3 la desde electrónicamente firmado Validación: Documento

- 3. Os límites cuantitativos dos anticipos son os seguintes:
- a) Globalmente os anticipos non poderán exceder no exercicio de 5.000 €
- b) Individualmente, cada anticipo non poderá exceder de 2.000 €
- 4. Os fondos destinados ao pagamento de anticipos de caixa fixa ingresaranse na conta corrente restrinxida denominada ' Concello de Guitiriz conta corrente restrinxida de caixa fixa de Tesouraría '. Esta conta figurará no estado de tesourería do Concello e o seu control efectuarase do seguinte xeito:
- a) Trimestralmente, e como mínimo antes do 31 de decembro, a Tesourería presentará á Intervención un estado de situación da conta corrente de anticipo de caixa fixa, onde figuren o saldo inicial da conta do período anterior, os ingresos e os pagamentos realizados. Tamén se acompañarán os extractos bancarios e un estado de conciliación se houbese discrepancias entre o saldo bancario e o saldo da conta de anticipos de caixa fixa.

## Concello de Ortigueira

Plaza de Isabel II, s/n, Ortigueira. 15330 A Coruña. Tfno. 981400000. Fax: 981402536